**Vyhlásenie**

**Ministerstva financií Slovenskej republiky**

**o rozporoch k návrhu zákona, ktorým sa mení a dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**

Návrh zákona, ktorým sa mení a dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony sa predkladá na rokovanie vlády Slovenskej republiky bez rozporov s povinne pripomienkujúcimi subjektmi a s rozpormi s verejnosťou.

**Rozpory s verejnosťou pretrvávajú najmä v nasledovných oblastiach:**

* rozsahu náhrad, ktoré majú byť kryté z poistenia zodpovednosti
* výluk z poistenia zodpovednosti
* úpravy postavenia likvidačných zástupcov
* použitia pokút ukladaných za porušenie zákona
* úprave náhradného poistného plnenia

**Stanovisko predkladateľa:**

Vzhľadom na to, žepodstatná časť predložených pripomienok bola nad rámec predkladaného návrhu, predkladateľ trvá na ponechaní ustanovení zákona v takom znení ako sú v platnom znení zákona. Predkladateľ je presvedčený, že ich formulácia je vhodná a správna a plní svoj účel právnej úpravy poistenia zodpovednosti. Predložené znenie návrhu zákona je výsledkom širšej diskusie so zainteresovanými subjektami, ktoré boli súčasťou pracovnej skupiny zloženej so zástupcov poisťovní, Slovenskej kancelárie poisťovní a Národnej banky Slovenska. Súčasne je výsledkom širšieho konsenzu a zhody povinne pripomienkujúcich subjektov tak, aby návrh zákona splnil najmä svoj primárny cieľ, a to transpozíciu Smernice európskeho parlamentu a Rady EÚ č. 2021/2118. S ohľadom na vyššie uvedené tak nebolo zo strany predkladateľa možné stotožniť sa s návrhmi verejnosti vo všetkých oblastiach, ku ktorým smerovali ich pripomienky, a preto nebolo možné rozpory odstrániť.